**XXI ғасырдағы биология ғылымы дамуының жастарға білім берудегі рөлі**

Өткен XX ғасырды биология ғасыры болғандығын жалғыз биологтар ғана емес, дүниежүзінің көптеген мамандары мойындаған болатын.

Шындығында да, XX ғасырдың екінші жартысынан бастап, биология саласындағы ашылған ғылыми жаңалықтардың нәтижесінде қоршаған орта мен әлеуметтік ортаның, оның ішінде адамзат баласының мәдени, рухани дамуының болашағы жайлы көзқарастар түбірінен өзгерді. Қазірде де сондай сеніммен, батылдықпен болжам айтатын болсақ, биология саласында адамзат баласын жаңа ғылыми жаңалықтар күтіп тұр деуге болады.

 Сонымен XX ғасырда биология ғылымында қандай жетістіктерге жеттік, болашақта қандай жаңалықтар күтіп отыр деген мәселеге тоқталайық. Осыған орай орта мектеп деңгейінде, жоғары оқу орындарында жастарға білім беру мен тәрбие берумен қатар ғылыми-зерттеу жұмыстарын да дамыту керек деген мәселелер биология факультетінің ұжымында қатты толғандырады.

 Сондықтан болашақ биолог маман ғалымдардың алдында көптеген ғылыми ізденістер мен ғылыми жаңалықтардың ашылуына өзінің ауқымды үлесін қосатын жастарды бүгіннен бастап дайындау керек.

 Биология саласында әлі де ғылымда ашылмаған, зерттеуді күтіп отырған мәселелер көп, әсіресе, организмдердің жеке даму үдерісіндегі гендердің өзара әсерлерінің механизмдерін зерттеу; гендік картаны жасау; тірі ағзалардың зат алмасу механизмдерін зерттеу. Осы проблемаларды толық зерттей ашып игерудің нәтижесінде адам ағзасындағы көптеген тұқымқуалаушы ауруларды емдеу және болашақ нәрестенің қалыпты деңгейде дамуын алдын ала болжауға мүмкіндік болады. Жер бетіндегі ең қалыпты <ісік> ауруын емдеу жолы табылса, көптеген адамдарды өлімнен ажыратып алуға жағдай жасалады.

 Қазіргі таңдағы ғалымдардың алдында тұрған басты проблема, адам ағзасының иммундық жүйесінің жұмысын басқара білу. Осы арқылы бір адамның мүшесін екінші адамға отырғызғанда ұлпалардың бір-бірін қабылдамаудан құтқаратын болсақ, екінші адам ағзасының сыртқы ортаның әртүрлі кері әсеріне төзімділігін арттырады.